CELEX: C2005/193/51
Language: sk
Date: 2005-08-06 00:00:00
Title: Vec T-196/05: Žaloba podaná 9. mája 2005: Jean-François Vivier proti Komisii Európskych spoločenstiev

6.8.2005   
            
            
               SK
            
            
               Úradný vestník Európskej únie
            
            
               C 193/31
            
         Žaloba podaná 9. mája 2005: Jean-François Vivier proti Komisii Európskych spoločenstiev
   (Vec T-196/05)
   (2005/C 193/51)
   Jazyk konania: francúzština
   Jean-François Vivier, bydliskom v Le Petten (Holandsko), v zastúpení: Sébastien Orlandi, Albert Coolen a Etienne Marchal, advokáti, ktorí si zvolili adresu na doručovanie v Luxemburgu, podal 9. mája 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               zrušil rozhodnutie Komisie o zaradení žalobcu do platovej triedy A*6,
            
         
               2.
            
            
               zaviazal žalovanú nahradiť trovy konania.
            
         Žalobné dôvody a hlavné tvrdenia
   Žalobca bol prijatý Komisiou ako dočasný zamestnanec na pozíciu, ktorej stupeň zodpovednosti bol v oznámení o voľnom pracovnom mieste určený odkazom na platové triedy A7 až A4, ktoré sa podľa nového systému rovnajú platovým triedam A*8 až A*12. Napriek tomu bol žalobca pri prijatí zaradený do platovej triedy A*6.
   Žalobca navrhuje zrušiť uvedené rozhodnutie, pričom uplatňuje, že toto rozhodnutie je v rozpore s článkom 9 pracovného poriadku ostatných zamestnancov, pretože žalobca bol prijatý do platovej triedy, ktorá je nižšia ako stupeň zodpovednosti určený pre jeho pozíciu. Žalobca okrem toho tvrdí, že článok 12 prílohy XIII Služobného poriadku, ktorým Komisia odôvodňuje svoje rozhodnutie o zaradení do platovej triedy, sa v jeho prípade neuplatní, pretože mu služobný pomer vznikol po 30. apríli 2004.